open-index/open-wikipedia-markdown huggingface dataset:
সমুদ্রবিজ্ঞান

[thumb|225px|right|[থার্মোহ্যালিন চক্র]]
thumb|দক্ষিণ গোলার্ধের সমুদ্রতাত্ত্বিক সম্মুখ ব্যবস্থা
**সমুদ্রবিজ্ঞান** ভূবিজ্ঞানের সমুদ্র গবেষণা সংক্রান্ত একটি শাখা, যেখানে সামুদ্রিক গঠন ও বাস্তুসংস্থান গতিবিজ্ঞান; সমুদ্র তরঙ্গ, ঢেউ ও ভূপদার্থগত তরল গতিবিজ্ঞান; প্লেট টেকটনিক ও সমুদ্র তলদেশের ভূতত্ত্ব; সমুদ্রের মধ্যে ও উপকূলভাগে বিভিন্ন রাসায়নিক ও পদার্থবিদ্যাসংক্রান্ত উপাদানের প্রবাহ ইত্যাদি আলোচিত হয়। এই সকল বিষয় জীববিজ্ঞান, রসায়ন, ভূতত্ত্ব, জলবায়ুবিজ্ঞান ও পদার্থবিজ্ঞানের মতো বিভিন্ন শাখার সহায়তায় সমুদ্রবিজ্ঞানীদের সমুদ্র সম্পর্কে তথ্য আহরণে সাহায্য করে।
## ইতিহাস
### প্রাথমিক ইতিহাস
### আধুনিক সমুদ্রজ্ঞান

## শাখাপ্রশাখা
সমুদ্রবিজ্ঞানকে চারটি ভাগে ভাগ করা যায়:
*(১) জীবতাত্ত্বিক সমুদ্রবিজ্ঞান
*(২) রাসায়নিক সমুদ্রবিজ্ঞান
*(৩) ভৌত সমুদ্রবিজ্ঞান
*(৪) ভূতাত্ত্বিক সমুদ্রবিজ্ঞান

## সম্পর্কিত বিষয়

* জীবভূরসায়ন
* জীবভূগোল
* জলবায়ুবিজ্ঞান
* উপকূলীয় ভূবিজ্ঞান
* পরিবেশ বিজ্ঞান
* ভূপদার্থবিজ্ঞান
* হিমবিজ্ঞান
* হাইড্রোগ্রাফি
* হাইড্রোলজি
* আবহাওয়াবিজ্ঞান

## তথ্যসূত্র

## আরও পড়ুন
* Hamblin, Jacob Darwin (2005) ''Oceanographers and the Cold War: Disciples of Marine Science''. University of Washington Press. 
* Steele, J., K. Turekian and S. Thorpe. (2001). *Encyclopedia of Ocean Sciences.* San Diego: Academic Press. (6 vols.) 
* Sverdrup, Keith A., Duxbury, Alyn C., Duxbury, Alison B. (2006). *Fundamentals of Oceanography*, McGraw-Hill, .

## বহিঃসংযোগ

* NASA/ JPL Physical Oceanography Distributed Active Archive Center (PO.DAAC) NASA/JPL PO.DAAC Data Center responsible for archiving and distributing data relevant to the physical state of the ocean.
* Ocean Science Series  from the National Academy of Sciences.
* Woods Hole Oceanographic Institution (WHOI) - World's largest private, nonprofit ocean research, engineering and education organization.
* Scripps Institution of Oceanography 
* British Oceanographic Data Centre - a source of oceanographic data and information
* Proudman Oceanographic Laboratory
* Centre for Environment, Fisheries & Aquaculture Science
* NOAA's Office of Ocean Exploration
* NOAA Ocean and Weather Data Navigator - Plot and download ocean data
* Exploring Marine Ecosystems - Smithsonian National Museum of Natural History permanent exhibit
* Freeview Video 'Voyage to the Bottom of the Deep Deep Sea' Oceanography Programme - Vega Science Trust and the BBC/OU
* NEMO: Modeling framework for Oceanography
* Oceanographycal and Hidrobiological manuscripts The Turkish Seas
* Ocean Alliance: Conservation Biology 
* Pew Institute fo Ocean Science - Protecting the world's oceans and the species that inhabit them.
* Herdman, William A. - Founders of Oceanography, and their work - An introduction to the science of the sea
* Timeline of Oceanography 
* Ocean Motion and Surface Currents (NASA)

বিষয়শ্রেণী:জলবিজ্ঞান
বিষয়শ্রেণী:সমুদ্রবিজ্ঞান
বিষয়শ্রেণী:প্রাকৃতিক ভূগোল
বিষয়শ্রেণী:মূল বিষয়ের নিবন্ধ
বিষয়শ্রেণী:ফলিত ও আন্তঃশাস্ত্রীয় পদার্থবিজ্ঞান
বিষয়শ্রেণী:ভূবিজ্ঞান
কাহারোল থানা

**কাহারোল থানা** বাংলাদেশের দিনাজপুর জেলার অন্তর্গত কাহারোল উপজেলার একটি থানা।

## পটভূমি
১৯০৪ খ্রিস্টাব্দে কাহারোল থানা প্রতিষ্ঠা লাভ করে।

## প্রশাসনিক এলাকাসমূহ
কাহারোল উপজেলার ৬টি ইউনিয়নের প্রশাসনিক কার্যক্রম কাহারোল থানার অধীন।

;ইউনিয়নসমূহ:
* ১নং ডাবোর
* ২নং রসুলপুর
* ৩নং মুকুন্দপুর
* ৪নং তারগাঁও
* ৫নং সুন্দরপুর
* ৬নং রামচন্দ্রপুর

## আরও দেখুন
* কাহারোল উপজেলা
* দিনাজপুর জেলা

## তথ্যসূত্র

## বহিঃসংযোগ

বিষয়শ্রেণী:দিনাজপুর জেলার থানা
বিষয়শ্রেণী:কাহারোল উপজেলা
চন্দ্রযান-১

**চন্দ্রযান-১** (সংস্কৃত: चन्द्रयान-१) ভারতের প্রথম চন্দ্র অভিযান। এই অভিযানের উদ্যোক্তা দেশের জাতীয় মহাকাশ সংস্থা ভারতীয় মহাকাশ গবেষণা সংস্থা (ইসরো)। এই চন্দ্র অভিযান মিশনটি কোনো মনুষ্য দ্বারা চালিত নয়। এটিতে একটি অরবিটর ও একটি ইমপ্যাক্টর রয়েছে। পিএসএলভি –সি১১ নামক পিএসএলভি-র একটি উন্নত সংস্করণ দ্বারা এক মহাকাশযানের মাধ্যমে এটি উৎক্ষেপণ করা হয়। ২০০৮ সালের ২২ অক্টোবর ভারতীয় সময় অনুযায়ী সকাল ০৬:২২ মিনিটে চেন্নাইয়ের ৮০ কিলোমিটার উত্তরে অন্ধ্রপ্রদেশ রাজ্যের নেলোর জেলার শ্রীহরিকোটা থেকে চন্দ্রযান-১ উৎক্ষিপ্ত হয়। ভারতের মহাকাশ কর্মসূচিতে এই মিশনটি একটি বড়ো পদক্ষেপ। এর ফলে চন্দ্রাভিযানে ভারত বর্তমানে এশিয়ায় চিন ও জাপানের প্রতিদ্বন্দ্বী রাষ্ট্র। ২০০৮ সালের ৮ নভেম্বর সফলভাবে এই মহাকাশযানটি চাঁদের কক্ষপথে প্রবেশ করে।

২০০৮ সালের ১৪ নভেম্বর ২০:০৬ মিনিটে মুন ইমপ্যাক্ট প্রোবটি চাঁদের কক্ষপথে ভ্রাম্যমাণ চন্দ্রযান থেকে পৃথক হয়ে যায় এবং চাঁদের দক্ষিণ মেরুতে সফল ও সুনিয়ন্ত্রিত পন্থায় অবতরণ করে। চাঁদের মাটিতে বিশ্বের চতুর্থ কোনো রাষ্ট্রের জাতীয় পতাকা ওড়ে। ওই দিন ২০:৩১ মিনিটে চাঁদের দক্ষিণ মেরুস্থ জ্বালামুখ শ্যাকলটনে অবতরণ করে মুন ইমপ্যাক্ট প্রোবটি। উপ-উপরিস্থলস্থ ডেবরিশটি মুক্ত করে দেওয়া হয় চাঁদের মাটিতে জলের উপস্থিতি পরীক্ষা করে দেখার জন্য।

প্রকল্পটির জন্য মোট ৩৮৬ কোটি টাকা ব্যয় হয়।

এই রিমোট সেন্সিং চান্দ্র উপগ্রহটির উৎক্ষেপণ মুহুর্তের ওজন ছিল ১৩৮০ কিলোগ্রাম এবং চান্দ্র কক্ষপথে প্রবেশকালে এর ওজন হয় ৬৭৫ কিলোগ্রাম। এই যানে দৃশ্য, প্রায় ইনফ্রারেড, সফট ও হার্ড এক্স-রশ্মি স্পন্দনের জন্য ব্যবহৃত উচ্চ রেজোলিউশনের রিমোট সেন্সিং যন্ত্রপাতি নিয়ে যাওয়া হয়। দু-বছরের কার্যকালের লক্ষ্যমাত্রা ধার্য হয়েছে এই যানটির জন্য। এই সময়ের মধ্যে চন্দ্রপৃষ্ঠের রাসায়নিক চরিত্র সংবলিত একটি সম্পূর্ণ মানচিত্র একটি একটি তৃতীয়মাত্রিক টোপোগ্রাফি অঙ্কণের কাজে হাত দেওয়া হয়েছে। মেরু অঞ্চলকে বিশেষ গুরুত্ব দেওয়া হয়েছে, কারণ এখানে বরফ পাওয়ার সম্ভাবনা আছে।. এই মিশনে পাঁচটি ইসরো পেলোড ও নাসা, ইএসএ, বুলগেরিয়ান স্পেস এজেন্সি প্রভৃতি আন্তর্জাতিক সংস্থার ছয়টি পেলোড বিনামূল্যে বহন করে নিয়ে যাওয়া হয়েছে।

## টীকা

## বহিঃসংযোগ
;চন্দ্রযান
* Image Galleries: Pictures | Spacecraft, Component and Ground Segment | First Results
* Official Homepage of Chandrayaan-1 
* News Page of Chandrayaan-1
* Chandrayaan-1 Mission Profile by NASA's Solar System Exploration
* Chandrayaan-1 page

;পেলোড
* NASA. Overview of the Brown University/JPL Moon Mineralogy Mapper. (PDF) Retrieved 2008-11-16
* SPACE.com: U.S. radar on Chandrayaan-1?
* C1XS X-ray Spectrometer Instrument
* BBC, In pictures: India's moon mission - views from the streets
* Reuters: CHRONOLOGY - Five key dates in the race to the moon 

বিষয়শ্রেণী:মহাকাশ অভিযান
বিষয়শ্রেণী:২০০৮-এর মহাকাশ অভিযান
বিষয়শ্রেণী:ভারতের মহাকাশ কর্মসূচি
বিষয়শ্রেণী:চন্দ্রগামী মহাকাশযান
বিষয়শ্রেণী:ভারতীয় চাঁদ অনুসন্ধান কর্মসূচি
বিষয়শ্রেণী:২০০৮-এ ভারত
বিষয়শ্রেণী:চাঁদে অভিযান
বেলন

thumbnail|200px|কাঠের তৈরি বেলন।

**বেলন** হল সিলিন্ডারাকৃতির রান্নাঘরে ব্যবহৃত সরঞ্জামবিশেষ, যা মূলতঃ খামির আকৃতি দিতে ও সমতল করতে ব্যবহৃত হয়। বেলন সাধারণত দু' ধরনের হয়; রোলার ও রড। রোলার জাতীয় বেলনে একটি পুরু সিলিন্ডারাকৃতি রোলার দু' পাশে ছোট্ট দুটো হাতল দিয়ে যুক্ত থাকে; রড জাতীয় বেলন সাধারণত ক্রমাগত সরু হয়ে যাওয়া দন্ডবিশেষ। বিভিন্ন উপকরণ ও ধরনের বেলন রান্নাঘরে নানান ধরনের কাজে এদের সুবিধানুযায়ী ব্যবহৃত হয়।

## বেলনের রকমফের
* **রড**: ২-৩ সেমি ব্যাসের কাঠের তৈরি সরু দন্ড। হাতের তালু দিয়ে মন্ডের ওপর চাপ দিয়ে এটি ব্যবহার করা হয়। প্রয়োজন অনুযায়ী এর এক বা উভয় পার্শ্বই সরু করা হয়। পূর্ব এশীয় অথবা ফরাসি স্টাইলের বেলন, এবং তুর্কি *ওকলাভা* রড সদৃশ বেলন। 
* **রোলার**: ৭-১০ সেমি ব্যাসের হরেক রকম উপাদানে তৈরি পুরু, ভারী বেলন যার দু'পাশে সরু হাতা থাকে। এই বেলন ব্যবহার করা হয় হাতা দুটি ধরে খামিরের ওপর বেলন চালিয়ে। অনেক পশ্চিমা দেশে এ ধরনের বেলন ব্যবহার করা হয়; বাংলাদেশ ও ভারতেও এটি সুপ্রচলিত। রুটি বেলার সময় সাধারণত একটি গোল পিঁড়ির ওপর আটা বা ময়দার পিন্ড রেখে তা বেলন দিয়ে সমতল করা হয়।'.

## উপাদান
বেলন নানা আকার, আকৃতি এবং উপাদানে তৈরি হতে পারে যার মধ্যে রয়েছে গ্লাস, কাঠ, ইস্পাত, মার্বেল এবং প্লাস্টিক। কিছু বেলন হয় ফাঁপা, আবার কোন কোনটি উষ্ণ বা শীতল জল দিয়ে পূর্ণ করা হয়, যা কোন কোন খাবার যথাযথভাবে বেলতে সহায়ক হয়।

## জনপ্রিয় সংস্কৃতিতে বেলন
বেলন চিরায়তভাবে গিন্নিদের অস্ত্র এবং কার্টুনে প্রায়ই রাগান্বিত গৃহবধুদের প্রিয় যুদ্ধাস্ত্ররূপে বেলনকে ব্যবহৃত হতে দেখা যায়।

## তথ্যসূত্র



বিষয়শ্রেণী:তৈজসপত্র
বিষয়শ্রেণী:বেকিং
স্ত্রীলিঙ্গ

[থাম্ব| জীববিজ্ঞানে স্ত্রী লিঙ্গের প্রতিনিধিত্ব করতে রোমান দেবী [ভেনাস|ভেনাসের প্রতীক ব্যবহার করা হয়। ]]
একটি জীবের লিঙ্গ হল **স্ত্রীলিঙ্গ** (প্রতীক : ♀ ) যদি এটি ডিম্বাণু (ডিম্ব কোষ) উৎপন্ন করে, যে ধরনের গ্যামেট (যৌন কোষ) যৌন প্রজননের সময় পুরুষ গ্যামেটের (শুক্রাণু কোষ) সাথে মিলিত হয়। 

একজন স্ত্রীলিঙ্গের পুংলিঙ্গের চেয়ে বড় গ্যামেট থাকে। স্ত্রীলিঙ্গ ও পুংলিঙ্গ হল অ্যানিসোগ্যামাস প্রজনন পদ্ধতির ফলাফল, যেখানে গেমেটগুলি বিভিন্ন আকারের হয় (আইসোগ্যামির বিপরীতে যেখানে তারা একই আকারের)। স্ত্রী গেমেটের বিবর্তনের সঠিক প্রক্রিয়াটি অজানা রয়ে গেছে।

যে প্রজাতির পুরুষ এবং মহিলা আছে, তাদের লিঙ্গ-নির্ধারণ সেক্স ক্রোমোজোম বা পরিবেশগত অবস্থার উপর ভিত্তি করে হতে পারে। মানব নারী সহ বেশিরভাগ স্ত্রী স্তন্যপায়ী প্রাণীর দুটি X ক্রোমোজোম থাকে। একটি স্ত্রীলিঙ্গ সহ জীবের বৈশিষ্ট্যগুলি বিভিন্ন প্রজাতির মধ্যে পরিবর্তিত হয়, বিভিন্ন স্ত্রী প্রজনন ব্যবস্থা রয়েছে, কিছু প্রজাতি প্রজনন ব্যবস্থার গৌণ বৈশিষ্ট্য দেখায়, যেমন স্তন্যপায়ী প্রাণীদের স্তন্যপায়ী গ্রন্থিগুলির সাথে।

মানুষের মধ্যে, *নারী* শব্দটি লিঙ্গ ভূমিকা বা লিঙ্গ পরিচয়ের সামাজিক অর্থে লিঙ্গ বোঝাতেও ব্যবহার করা যেতে পারে। 

## ব্যুৎপত্তি ও ব্যবহার

## আরো দেখুন

* মেয়ে
* গর্ভাবস্থা
* নারীত্ব
* ভদ্রমহিলা

## তথ্যসূত্র

বিষয়শ্রেণী:নারী
বিষয়শ্রেণী:জৈবিক লিঙ্গ
বিষয়শ্রেণী:নারীদের জন্য শর্তাবলী
বিষয়শ্রেণী:স্ত্রীলিঙ্গ
বিষয়শ্রেণী:নারী পরিভাষা
গ্রিক গণিত

থাম্ব|গ্রীক অক্ষর
**গ্রিক গণিত** বলতে গণিতের সেই সকল অংশকে বোঝানো হয় যেগুলি গ্রিক ভাষায় লেখা হয়েছিল। খ্রিস্টপূর্ব ৭ম শতক থেকে খ্রিস্টীয় ৫ম শতক পর্যন্ত ভূমধ্যসাগরের পূর্ব উপকূলে গণিত নিয়ে ব্যাপক চর্চা করা হয়েছিল। মহান আলেকজান্ডার পরবর্তী সময়ের গ্রিক গণিত যুগকে প্রায়শই হেলেনেস্টিক গণিত বলে অভিহিত করা হয়। গণিত বিষয়ক অধ্যয়ন ও গাণিতিক সূত্র ও প্রমাণের সাধারণ ব্যবহার হল গ্রিক গণিত ও পূর্ববর্তী সভ্যতার গণিতে পার্থক্য।

## তথ্যসূত্র

বিষয়শ্রেণী:গণিতের ইতিহাস
বিষয়শ্রেণী:প্রাচীন গ্রিক বিজ্ঞান
ইউরোপিয়ান ক্লাব অ্যাসোসিয়েশন

**ইউরোপিয়ান ক্লাব অ্যাসোসিয়েশন** (**ইসিএ**) ইউরোপের ফুটবল ক্লাবের একটি সংগঠন। ২০০৮ সালের জানুয়ারি মাসে জি-১৪ সঙ্ঘ ভেঙ্গে ১০৩ টি ক্লাব নিয়ে এর জন্ম, যার মধ্যে অন্তত প্রতিটি জাতীয় অ্যাসোসিয়েশনের একটি ক্লাব রয়েছে (আয়ারল্যান্ড প্রজাতন্ত্র ছাড়া)। এই অ্যাসোসিয়েশনের সদস্য ক্লাবের প্রকৃত সংখ্যা দুই উয়েফা বর্ষ পর পর নির্ধারিত হবে। তিনটি সর্বোচ্চ র‌্যাঙ্কিং এর অ্যাসোসিয়েশনের ৫টি করে, পরবর্তী তিনটি অ্যাসোসিয়েশনের ৪টি করে ক্লাব, ৭ থেকে ১৫-তম অ্যাসোসিয়েশনের ৩টি করে, ১৬ থেকে ২৬-তম অ্যাসোসিয়েশনের ২টি করে এবং বাকী অ্যাসোসিয়েশনের ১টি করে ক্লাব এতে অন্তর্ভুক্ত থাকবে। কার্ল-হাইঞ্জ রুমেনিগ বর্তমানে এর ভারপ্রাপ্ত সভাপতি।

## ২০০৮ সালের প্রতিষ্ঠাতা সদস্য

## সকল ইসিএ সদস্য

*This list is complete 2008/2009*

## তথ্যসূত্র

## বহিঃসংযোগ
* Official homepage

বিষয়শ্রেণী:Football (soccer) organizations
বিষয়শ্রেণী:Advocacy groups
বিষয়শ্রেণী:International organizations
বিষয়শ্রেণী:ইউরোপে ফুটবল
বিষয়শ্রেণী:ফুটবল সংস্থা
চন্দন

**শ্বেত চন্দন** (), (সংস্কৃত: **অনিন্দিতা**), (বৈজ্ঞানিক নাম: *Santalum album*) হচ্ছে সান্টালাসি পরিবারের একটি উদ্ভিদ।

## বিবরণ
এই প্রজাতির উদ্ভিদের উচ্চতা সাধারণত ১৫ থেকে ১৮ মিটার পর্যন্ত হয় এবং প্রস্থ হতে পারে ২ থেকে ৪ মিটার পর্যন্ত। এরা ১০০ বছর পর্যন্ত বেঁচে থাকতে পারে। বিভিন্ন প্রসাধনী ও লোকজ চিকিৎসায় এটির ব্যবহার পরিলক্ষিত হয়।

## আরো দেখুন
*রক্তচন্দন

## তথ্যসূত্র

বিষয়শ্রেণী:ফুল
বিষয়শ্রেণী:উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:সংকটাপন্ন উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:সুগন্ধীসার তেল
চিত্তরঞ্জন রেলইঞ্জিন কারখানা

thumb|right|250px|চিত্তরঞ্জনে উৎপাদিত ডব্লিউএপি৫ লোকোমোটিভ

**চিত্তরঞ্জন রেলইঞ্জিন কারখানা** বা **চিত্তরঞ্জন লোকোমোটিভ ওয়ার্কস** ভারতের একটি ইলেকট্রিক লোকোমোটিভ নির্মাণ কারখানা। এটি বিশ্বের বৃহত্তম লোকোমোটিভ উৎপাদক কারখানাগুলির অন্যতম। 

১৯৪৭ সালে স্থাপিত এই কারখানাটি ভারতীয় স্বাধীনতা সংগ্রামী চিত্তরঞ্জন দাশের নামাঙ্কিত। পশ্চিমবঙ্গ রাজ্যের সীমান্তবর্তী অঞ্চলে অবস্থিত এই কারখানাটি ঝাড়খণ্ড রাজ্যের মিহিজাম রেলস্টেশনের নিকটবর্তী। ফ্যাক্টরিটিকে কেন্দ্র করে গড়ে ওঠা ১৮.৩৪ বর্গকিলোমিটারের চিত্তরঞ্জন টাউনশিপে ১৯১ কিলোমিটার রাস্তা, ৪৩টি স্কুল, ৯,১৩১টি কর্মচারী আবাসন, আটটি ক্লিনিক (একটি ২০০ শয্যাবিশিষ্ট হাসপাতাল সহ) ও সাতটি বাজার রয়েছে। টাউনশিপটি নির্মাণ করতে খরচ হয় চোদ্দো কোটি টাকা। বর্তমানে শহরের জনসংখ্যা ৪৫,৯২৫ ১৯৫০ সালের ২৬ জানুয়ারি, যেদিন ভারতে প্রজাতন্ত্র প্রতিষ্ঠিত হয়, সেই দিনই নর্থ ব্রিটিশ লোকোমোটিভ কোম্পানির সহযোগিতায় বাষ্পীয় ইঞ্জিন উৎপাদন শুরু করে এই কারখানা। সেই বছরই ১ নভেম্বর ভারতের রাষ্ট্রপতি রাজেন্দ্র প্রসাদ আনুষ্ঠানিকভাবে কোম্পানির প্রথম স্টিম ইঞ্জিনটি স্বাধীনতা সংগ্রামী দেশবন্ধু চিত্তরঞ্জন দাশের নামে উৎসর্গ করেন। স্থানীয় মিহিজাম স্টেশনটির নাম বদলে রাখা হয় চিত্তরঞ্জন। ১৯৬৮ সালের পর থেকে এই কোম্পানি ডিজেল-হাইড্রলিক লোকোমোটিভ উৎপাদন শুরু করে। পরে ১৯৭৩ ও ১৯৯৪ সালে যথাক্রমে স্টিম ও ডিজেল লোকোমোটিভ উৎপাদন বন্ধ করে দেওয়া হয়। সেই থেকে এই কোম্পানিতে কেবলমাত্র ইলেকট্রিক রেল ইঞ্জিনই তৈরি করা হয়। বর্তমানে এটি ভারতের একমাত্র সরকারি ইলেকট্রো লোকো উৎপাদন কারখানা। কারখানাকেন্দ্রিক টাউনশিপ চিত্তরঞ্জন উচ্চ প্রাচীর ও তিনটি প্রধান ফটক দ্বারা বেষ্টিত। শহরের সুরক্ষায় মোতায়েন থাকে রেলওয়ে প্রোটেকশন ফোর্স (আরপিএফ), স্পেশাল রেলওয়ে প্রোটেকশন ফোর্স ও পশ্চিমবঙ্গ পুলিশ।

## তথ্যসূত্র


## বহিঃসংযোগ
* চিত্তরঞ্জন লোকোমোটিভ ওয়ার্কস - কোম্পানি ওয়েবসাইট

বিষয়শ্রেণী:ভারতীয় রেল
বিষয়শ্রেণী:১৯৫০-এ পশ্চিমবঙ্গে প্রতিষ্ঠিত
বিষয়শ্রেণী:চিত্তরঞ্জন লোকোমোটিভ কারখানা
বিষয়শ্রেণী:ভারতের লোকোমোটিভ প্রস্তুতকারক
বিষয়শ্রেণী:পশ্চিম বর্ধমান জেলার ভবন ও স্থাপনা
বিষয়শ্রেণী:পশ্চিমবঙ্গের অর্থনীতি
অন্নপূর্ণা (দ্ব্যর্থতা নিরসন)

**[[অন্নপূর্ণা (দেবী)|অন্নপূর্ণা]]** একটি হিন্দু দেবীর নাম। এছাড়া এর দ্বারা আরোও বোঝানো যেতে পারেঃ

## স্থাপনা
* অন্নপূর্ণা মন্দির, বাংলাদেশের সাতক্ষীরা জেলার সদর উপজেলায় অবস্থিত মন্দির
* চাণক অন্নপূর্ণা মন্দির, ভারতের পশ্চিমবঙ্গের উত্তর ২৪ পরগনা জেলার ব্যারাকপুর-টিটাগড় অঞ্চলের একটি অন্নপূর্ণা মন্দির

## ব্যক্তি
* অন্নপূর্ণা দেবী, উত্তর ভারতীয় সনাতনী শাস্ত্রীয় সঙ্গীতের গুরু
* অন্নপূর্ণা দাশগুপ্ত, ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব
* অন্নাপূর্ণি সুব্রমনিয়াম, ভারতীয় জ্যোতিঃষ বিজ্ঞানী

## পর্বত
* অন্নপূর্ণা, নেপালে অবস্থিত হিমালয়ের পর্বতশৃঙ্গ
** অন্নপূর্ণা ১, অন্নপূর্ণা পর্বতশৃঙ্গের একটি পর্বত

## অন্যান্য
* নিম অন্নপূর্ণা, বাসুদেব দাসগুপ্ত পরিচালিত ১৯৭৯ সালের চলচ্চিত্র

## আরোও দেখুন
* অন্নদামঙ্গল, রায়গুণাকর ভারতচন্দ্র রচিত একটি মঙ্গলকাব্য, যা দেবী অন্নপূর্ণার মাহাত্ম্যব্যঞ্জক।
এলিগেন্ট ক্লারকিয়া

**এলিগেন্ট ক্লারকিয়া** হল এক ধরনের বন্য ফুল, যার বৈজ্ঞানিক নাম *Clarkia unguiculata Lindl*। এটি Onagraceae পরিবারের একটি উদ্ভিদ। ১-২ ফুট উচ্চতার এই গাছটির আদিনিবাস উত্তর আমেরিকাকে ধরা হয়। এই উদ্ভিদটি ক্যালিফোর্নিয়ার স্থানীয় উদ্ভিদ, যা অনেক বন্য প্রজাতির সাথে পাওয়া যায়। বিশেষ করে, অনেক ওক গাছের সাথে বনে পাওয়া যায়।

## তথ্যসূত্র

* হোগান, সি. মাইকেল (২০০৯)। ''Gold Nuggets: Calochortus luteus'', GlobalTwitcher.com, ed. N. Stromberg
* ম্যানুয়েল, জেপসন (১৯৯৩)। ''Clarkia unguiculata''
* মোলার, ডি. এ., অন্যান্য (২০০৫)। Ecological context of the evolution of self-pollination in ''Clarkia xantiana'': Population size, plant communities, and reproductive assurance. *Evolution*. 59(4):786-99.

বিষয়শ্রেণী:ফুল
বিষয়শ্রেণী:উদ্ভিদ
টহল জাহাজ

right|thumb|220px|১৫ মিটার হারবার প্যাট্রোল বোট
**টহল জাহাজ** নৌপথ বা সমূদ্রপথ পাহারায় নিয়োজিত জাহাজ। এগুলো দ্রুতগতিসম্পন্ন ও অস্ত্রসজ্জিত থাকে। নঁকশা ও কার্য়ক্ষমতা ভেদে এসকল জাহাজের মধ্যে পার্থক্য দেখা যায়। নেীবাহিনী, কোস্টগার্ড, পুলিশ বাহিনী এ ধরনের জাহাজ ব্যবহার করে। টহল জাহাজ সাধারণত সামুদ্রিক সীমান্ত  পাহারায় নিয়োজিত থাকে।

## শ্রেনীকরণ
বৃহৎ পরিসরে টহল জলযানকে দুই ভাগে ভাগ করা হয়, ’ইনসোর প্যাট্রোল ভেসেল’(আইপিভি) এবং অফসোর প্যাট্রোল ভেসেল (ওপিভি)। মিসাইল বোট, টর্পেডো বোট, ফাস্ট এ্যাটাক ক্রাফট ইত্যাদি জাহাজগুলো আকারে ছোট হয়। যদিও ভারি অস্ত্র সজ্জিত ফ্রিগেটও টহল জাহাজ হিসাবে ব্যবহৃত হয়।

## ইতিহাস
উভয় বিশ্বযুদ্ধে প্রচুর বেসামরিক নৌযান যেমন মাছধরার জাহাজ, প্রোমদতরী ইত্যাদি জলযানকে মেশিনগান ও অন্যান্য অস্ত্র সজ্জিত করে টহল জাহাজে রূপান্তর করা হয়েছিল। বর্তমানেও এধরনের টহল জাহাজ দেখতে পাওয়া যায়। সাধারণত সমুদ্রগামী টহলযান ৩০ মিটার দীর্ঘ হয়। এসকল জাহাজ, মূল অস্ত্র হিসাবে সাধারণত সিঙ্গেল মিডিয়াম ক্যালিবারের আর্টিলারি গান ব্যবহার করে। এছাড়া অতিরিক্ত গুলিবর্ষণ ক্ষমতা হিসাবে হালকা ও মাঝারি মেশিনগান ব্যবহার করে। অভিযানের গুরোত্ব ও প্রয়োজনিয়তা ভেদে টর্পেডো, সারফেস টু সারফেস মিসাইল, এন্টি মিসাইল ইত্যাদি অস্ত্রও দ্বারা টহল জাহাজ সজ্জিত থাকে।

## তথ্যসূত্র

১.বাংলাদেশ নৌবাহিনীর বহরে যুক্ত হলো ১২ টি পেট্রোল ভেসেল।:দৈনিক **বাংলাদেশ প্রতিদিন ** ,১৬ই সেপ্টম্বর,২০১৫ .

বিষয়শ্রেণী:সামরিক নৌযান
বিষয়শ্রেণী:জাহাজের ধরন
বিষয়শ্রেণী:টহল জাহাজ
মিয়া আকবর হোসেন

**মিয়া আকবর হোসেন ** (১৯৩২- ২ মে ২০১৫) বাংলাদেশের স্বাধীনতাযুদ্ধের একজন বীর মুক্তিযোদ্ধা, রাজনীতিক ও সংগঠক। তিনি আকবর বাহিনী গঠন করেন। একাত্তরে তার বাহিনী মাগুরা, রাজবাড়ি, ঝিনাইদহ ও সংলগ্ন অঞ্চলে পাকিস্থানী হানাদারদের বিরুদ্ধে কমপক্ষে ২৭টি সশস্ত্র যুদ্ধ অংশ নেয়।

## মুক্তিযুদ্ধে অংশগ্রহণ
মুক্তিযুদ্ধের শুরুতে আকবর হোসেন তার অনুসারীদেরকে নিয়ে একটি গেরিলা বাহিনী গড়ে তোলেন। ক্রমে এই বাহিনীতে সদস্য সংখ্যা বৃদ্ধি পেতে থাকলে সেটি 'আকবর বাহিনী' হিসেবে পরিচিতি পেতে শুরু করে। মুক্তিযুদ্ধের শুরুতে এই বাহিনী 'আকবর বাহিনী' হিসেবে পরিচিতি লাভ করে। পরবর্তীতে ৮ নম্বর সেক্টরের কমান্ডার মেজর মঞ্জুর এই বাহিনীর নাম পরিবর্তন করে 'শ্রীপুর বাহিনী' করেন। এই বাহিনী ৮ নম্বর সেক্টরের সাব সেক্টর কমান্ডার ক্যাপ্টেন (পরবর্তীতে মেজর জেনারেল) এটিএম আব্দুল ওয়াহাবের নেতৃত্বে কয়েকটি যুদ্ধে অংশগ্রহণ করে। মুক্তিযুদ্ধের সময় এই বাহিনী শ্রীপুর থানা আক্রমণ করে দখল করে নেয় এবং পুলিশের অস্ত্র দখল করে মুক্তিযুদ্ধে ব্যবহার করে। ১৯৭১ খ্রিষ্টাব্দের ৭ ডিসেম্বর তারিখে এই বাহিনী মাগুরা আক্রমণ করে পাকিস্তানি সৈন্যদেরকে পরাজিত করে মাগুরাকে মুক্ত এলাকা ঘোষণা করে।

ঝিনাইদহের শৈলকূপা উপজেলার কামান্নায় এক রক্তক্ষয়ী যুদ্ধে এই বাহিনীর ২৭ জন বীর মুক্তিযোদ্ধা শহীদ হন।

## জন্ম ও ব্যক্তিজীবন
বীর মুক্তিযোদ্ধা আকবর হোসেনের জন্ম ১৯৩২ সালে মাগুরার শ্রীপুর উপজেলার টুপিপাড়া গ্রামে। ১৯৫১ সালে যোগ দেন পাকিস্তান বিমানবাহিনীতে। পাকিস্তানিদের ব্যবহারে বীতশ্রদ্ধ হয়ে ১৯৫৪ সালে চাকরিতে ইস্তফা দিয়ে স্বদেশে চলে আসেন। ১৯৬৫ সালে তিনি নিজ ইউনিয়ন শ্রীকোলের চেয়ারম্যান নির্বাচিত হন এবং টানা ২৪ বছর এই দায়িত্ব পালন করেন। আকবর হোসেন মিয়া ২০১৫ সালের ২ মে তারিখে ৮৯ বছর বয়সে মারা যান।

## প্রকাশনা
আকবর হোসেন মিয়া তার মুক্তিযুদ্ধের বিবরণ দিয়ে একটি বই প্রকাশ করেছেন, তার বইটির নাম *মুক্তিযুদ্ধে আমি ও আমার বাহিনী*। এই গ্রন্থে আকবর বাহিনীর নিয়মিত সদস্য হিসেবে ৩৩৩ জন মুক্তিযোদ্ধার নাম তালিকাভুক্ত রয়েছে।

## তথ্যসূত্র

## বহিঃসংযোগ
* মাগুরা জেলা তথ্য বাতায়ন 
* উপজেলা তথ্য বাতায়ন
* ওয়েবসাইট (১৫তম প্যারা)
* মাগুরা সদর উপজেলার মুক্তিযুদ্ধ- মাগুরা সদর উপজেলা তথ্য বাতায়ন 
* / শহীদ মুকুল: রক্তে লেখা একটি নাম- দৈনিক সংবাদ 
* কোমরে পিস্তল গুঁজে গ্রামে গ্রামে রেকি করে বেড়াতাম- দৈনিক কালের কন্ঠ

বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:রাজনীতিবিদ
বিষয়শ্রেণী:১৯৩২-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:মাগুরা জেলার ব্যক্তি
নটিক্যাল মাইল

থাম্ব|
**নটিক্যাল মাইল** নৌপথ ও আকাশপথের দৈর্ঘ্য নির্ণয়ে ব্যবহৃত পরিমাপের একক। ১ নটিক্যাল মাইল সমান ১৮৫২ মিটার বা ৬০৭৬,০১ ফুট। এটি সিস্টেম অফ ইন্টারন্যাশনাল (এস আই) একক নয় (যদিও আন্তর্জাতিকভাবে ব্যবহারের জন্যে বি আই পি এম কর্তৃক স্বীকৃত)। ১ নটিক্যাল মাইল=২০২৫ গজ

## এককের প্রতীক
নটিক্যাল মাইলের কোন আন্তর্জাতিকভাবে স্বীকৃত প্রতীক নেই।
* M - আন্তর্জাতিক হাইড্রোগ্রাফিক সংস্থা ও ইন্টারন্যাশনাল ব্যুরো অফ ওয়েট্‌স অ্যান্ড মেজার্‌স নটিক্যাল মাইলের সংক্ষিপ্ত রূপ হিসেবে ব্যবহার করে।
* NM - ইন্টারন্যাশনাল সিভিল অ্যাভিয়েশন অরগানাইজেশন কর্তৃক ব্যবহৃত হয়।
* nm - মার্কিন যুক্তরাষ্ট্রের জাতীয় সামুদ্রিক ও বায়ুমন্ডলীয় প্রশাসন কর্তৃক ব্যবহৃত হয়।
* nmi - ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স ও মার্কিন যুক্তরাষ্ট্রের সরকারী প্রকাশনা দপ্তর কর্তৃক ব্যবহৃত হয়।

## তথ্যসূত্র

বিষয়শ্রেণী:দৈর্ঘ্যের একক
খুলনা শিপইয়ার্ড লিমিটেড

খুলনা শিপইয়ার্ড গেট.jpg|right|thumb|220px|থুলনা শিপইয়ার্ড গেট
**খুলনা শিপইয়ার্ড লিমিটেড** বাংলাদেশের খুলনা শহরের উপকন্ঠে অবস্থিত একটি জাহাজ নির্মাণ এবং মেরামত প্রতিষ্ঠান যা বাংলাদেশ প্রতিরক্ষা মন্ত্রণালয় এবং বাংলাদেশ নৌবাহিনীর তত্ত্বাবধানে পরিচালিত হয়। এটি জার্মান সহায়তায় ১৯৫৭ সালে প্রতিষ্ঠিত হয়।

## ইতিহাস

১৯৪৭ সালের দেশ ভাগের পর পাকিস্তান ডেভেলপমেন্ট করপোরেশন (পিআইডিসি) খুলনায় একটি শিপইয়ার্ড নির্মাণের উদ্যোগ নেয়। এর জন্য তারা পশ্চিম জার্মানির মেসার্স স্টাকেন শনকে নিযুক্ত করে। ১৯৫৪ সালে নির্মাণকাজ শুরুর পর খুলনা শিপইয়ার্ড ১৯৫৭ সালের ২৩ নভেম্বর থেকে উৎপাদনে যায়। সে সময়কার রূপসা নদীর প্রাকৃতিক সীমাবদ্ধতা ও গভীরতাকে বিবেচনায় রেখে সর্বোচ্চ ৭০০ টন (আড়াই হাজার টন) হালকা ওজনের কার্গো ধারণসম্পন্ন জাহাজ নির্মাণ ও মেরামতের সুযোগ-সুবিধা রেখে এটি নির্মিত হয়।

উৎপাদনের শুরুর পর থেকে ১৯৫৯ সাল পর্যন্ত নির্মাণকারী প্রতিষ্ঠান ব্যবস্থাপনার দায়িত্ব পালন করে। পরে ১৯৬৫ সাল পর্যন্ত জার্মান এবং ব্রিটিশ ব্যবস্থাপনায় কার্যক্রম পরিচালিত হয়। ১৯৬৫ সালে ইস্ট পাকিস্তান ইন্ডাস্ট্রিয়াল ডেভেলপমেন্ট করপোরেশন (ইপিআইডিসি) এটি পরিচালনার দায়িত্ব নেয়।

বাংলাদেশ স্বাধীনতা লাভ করার পর বাংলাদেশ স্টিল অ্যান্ড ইঞ্জিনিয়ারিং করপোরেশন (বিএসইসি) এটি পরিচালনার দায়িত্ব পায়। প্রথম দিকে সফলভাবে পরিচালিত হলেও ৮০'র দশকের মাঝামাঝি সময় থেকে প্রতিষ্ঠানটি লোকশানে পড়তে থাকে। ৯০'র দশকে এসে এটি লোকসানের ভারে বন্ধ হওয়ার আশঙ্কায় পড়ে ও দেনার পরিমাণ ৯৩ কোটি ৩৭ লাখ টাকায় পৌছে। সেই সময়ে সরকার প্রতিষ্ঠানটিকে রুগ্ণ শিল্পপ্রতিষ্ঠান হিসেবে চিহ্নিত করে। পরে ১৯৯৯ সালের ৩ অক্টোবর বাংলাদেশ নৌবাহিনীকে প্রতিষ্ঠানটির দায়িত্ব দেওয়া হয়।

২০১৭-১৮ অর্থবছরে খুলনা শিপইয়ার্ড লিমিটেড ছোট বড় জাহাজ নির্মাণ ও মেরামতসহ বিভিন্ন খাতে প্রায় ১৬৫ কোটি টাকা আয় করে।

## তথ্য উৎস

## বহিঃসংযোগ
*খুলনা শিপইয়ার্ড এর ওয়েবসাইট 

বিষয়শ্রেণী:বাংলাদেশের শিপইয়ার্ড
বিষয়শ্রেণী:বাংলাদেশের প্রতিরক্ষা কোম্পানি
বিষয়শ্রেণী:বাংলাদেশের জাহাজ নির্মাণ কোম্পানি
বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত
বিষয়শ্রেণী:খুলনা ভিত্তিক সংগঠন
বিষয়শ্রেণী:বাংলাদেশ নৌবাহিনী
বার্থোলিনের গ্রন্থি

**বার্থোলিনের গ্রন্থি** (Bartholin’s glands) যা **বার্থোলিন গ্রন্থি** (Bartholin gland) বা **গ্রেটার ভেসটিবিউলার গ্রন্থি** (greater vestibular glands) নামেও পরিচিত—দুটি গ্রন্থি যা মহিলাদের যোনির প্রবেশদ্বারের কাছে একটু নিচে ডানে ও বামে অবস্থিত। এদের সম্মন্ধে প্রথম বর্ণনা পাওয়া যায় সপ্তদশ শতকে। ড্যানিশ শরীরবিদ ক্যাসপার বার্থোলিন দ্য ইয়াঙ্গার (১৬৫৫-১৭৩৮) এদের বর্ণনা দেন।

বার্থোলিনের গ্রন্থি পুরুষের বালবোউরেথ্রাল গ্রন্থির সাথে সাদৃশ্যপূর্ণ। যদিও বার্থোলিনের গ্রন্থি সুপারফিশিয়াল পেরিনিয়াল পাউচে অবস্থিত, আর বালবোউরেথ্রাল গ্রন্থি অবস্থিত ডিপ পেরিনিয়াল পাউচে।

## কাজ ও উদ্দেশ্য
বার্থোলিনের গ্রন্থি যোনির পিচ্ছিলতা বাড়ানোর জন্য মিউকাস ক্ষরণ করে। একজন মহিলার অর্গাজমের (শীর্ষসুখ) আগে প্রতি মিনিটে কম-বেশি এক বা দুই ফোঁটা তরল ক্ষরণ করে।

## তথ্যসূত্র

বিষয়শ্রেণী:স্ত্রী প্রজননতন্ত্র
বিষয়শ্রেণী:স্ত্রীরোগ ও প্রসূতিবিজ্ঞান
বিষয়শ্রেণী:বহিঃক্ষরাতন্ত্র
বিষয়শ্রেণী:গ্রন্থি
নেতাজি সুভাষচন্দ্র বসু (দ্ব্যর্থতা নিরসন)

* সুভাষচন্দ্র বসু – ভারতীয় বাঙালি স্বাধীনতা সংগ্রামী, নেতাজি নামে অভিহিত।
* নেতাজি সুভাষচন্দ্র বসু আন্তর্জাতিক বিমানবন্দর – কলকাতা মহানগরের দমদম বিমানবন্দরের বর্তমান নাম।
* নেতাজি সুভাষ মুক্ত বিশ্ববিদ্যালয় - নেতাজি সুভাষচন্দ্র বসু নামাঙ্কিত পশ্চিমবঙ্গের একটি মুক্ত বিশ্ববিদ্যালয়।
* নেতাজি সুভাষ আশ্রম মহাবিদ্যালয় - পশ্চিমবঙ্গের পুরুলিয়া জেলার একটি কলেজ।
* নেতাজি ইন্ডোর স্টেডিয়াম – কলকাতার একটি বিখ্যাত ইন্ডোর স্টেডিয়াম। 
* নেতাজি ভবন ও নেতাজি সুভাষ – কলকাতা মেট্রোর দুটি স্টেশনের নাম। 
* *[[সুভাষচন্দ্র (চলচ্চিত্র)]]* – নেতাজি সুভাষচন্দ্র বসুর প্রথম জীবন অবলম্বনে নির্মিত বাংলা চলচ্চিত্র। 
* *[[নেতাজি সুভাষচন্দ্র বোস:দ্য ফরগটেন হিরো]]* - নেতাজি সুভাষচন্দ্র বসুর জীবনের আজাদ হিন্দ পর্ব অবলম্বনে নির্মিত হিন্দি চলচ্চিত্র। 
* সুভাষগ্রাম – নেতাজি সুভাষচন্দ্র বসু নামাঙ্কিত দক্ষিণ চব্বিশ পরগনা জেলার একটি শহর। সুভাষচন্দ্রের পিতৃভিটা এই অঞ্চলেই অবস্থিত।
* *[[সুভাষ ঘরে ফেরে নাই]]* – শ্যামল বসু রচিত নেতাজি সুভাষচন্দ্রের জীবনী অবলম্বনে রচিত ঐতিহাসিক উপন্যাস।
বিদ্যাসাগর (দ্ব্যর্থতা নিরসন)

* ঈশ্বরচন্দ্র বিদ্যাসাগর – ঊনবিংশ শতাব্দীর বিশিষ্ট বাঙালি সমাজ সংস্কারক ও শিক্ষাবিদ। 
* বিদ্যাসাগর বিশ্ববিদ্যালয় – পশ্চিমবঙ্গের পশ্চিম মেদিনীপুর জেলায় অবস্থিত ঈশ্বরচন্দ্র বিদ্যাসাগরের নামাঙ্কিত বিশ্ববিদ্যালয়। উক্ত জেলায় বিদ্যাসাগরের জন্মস্থান বীরসিংহ গ্রাম অবস্থিত।
* বিদ্যাসাগর কলেজ – কলকাতায় ঈশ্বরচন্দ্র বিদ্যাসাগর প্রতিষ্ঠিত মেট্রোপলিটান কলেজের বর্তমান নাম। 
* বিদ্যাসাগর সেতু – হুগলি নদীর উপর অবস্থিত কলকাতা-হাওড়া সংযোগরক্ষাকারী দ্বিতীয় হুগলি সেতুর বর্তমান নাম। 
* বিদ্যাসাগর মেলা – কলকাতায় আয়োজিত ঈশ্বরচন্দ্র বিদ্যাসাগরের নামাঙ্কিত একটি সাংস্কৃতিক ও শিক্ষামূলক মেলা। 
* বিদ্যাসাগর পুরস্কার – পশ্চিমবঙ্গ বাংলা আকাদেমি প্রদত্ত একটি সাহিত্য পুরস্কার।

বিষয়শ্রেণী:ভারতীয় প্রদত্ত নাম
২২ জুলাই ২০০৯-এর সূর্যগ্রহণ

**২২ জুলাই ২০০৯-এর সূর্যগ্রহণ** একবিংশ শতাব্দীর সবচেয়ে দীর্ঘ সময়ের সূর্যগ্রহণ, যা অনেক স্থানে প্রায় ৬ মিনিট ৩৯ সেকেন্ড স্থায়ী হয়। এর কারণে বাংলাদেশ, ভারতসহ নেপাল এবং পূর্ব চীনে পর্যটকদের আগ্রহ দেখা দেয়।

## ছবি

চিত্র:Solar Eclipse July 22 2009 New Delhi.JPG|আংশিক সূর্যগ্রহণ, নয়া দিল্লি, ভারত
চিত্র:Partial eclipse Kolkata 22July.jpg|আংশিক সূর্যগ্রহণ, কলকাতা
চিত্র:Partial solar eclipse over Sheung Shui 2.JPG|আংশিক সূর্যগ্রহণ, শেউং শুই, হংকং
চিত্র:Sun eclipse 2009-07-22 Beijing.jpg|আংশিক সূর্যগ্রহণ, বেইজিং, চীন
চিত্র:07222009 solar eclipse manila rp.JPG|আংশিক সূর্যগ্রহণ, কেসোন


## তথ্যসূত্র

বিষয়শ্রেণী:সূর্যগ্রহণ
বিষয়শ্রেণী:২১শ শতাব্দীর সূর্যগ্রহণ
বিষয়শ্রেণী:২০০৯-এ ভারত
বিষয়শ্রেণী:২০০৯-এ নেপাল
বিষয়শ্রেণী:২০০৯-এ চীন
বিষয়শ্রেণী:২০০৯-এ বিজ্ঞান
ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর

**ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর** (ইংরেজি: **Indian Institute of Engineering Science and Technology, Shibpur**) ভারতের প্রাচীনতম ও অগ্রণী ইঞ্জিনিয়ারিং শিক্ষাপ্রতিষ্ঠানগুলির মধ্যে অন্যতম। পশ্চিমবঙ্গ রাজ্যের হাওড়া শহরের শিবপুরে অবস্থিত এই বিশ্ববিদ্যালয় ভারতে ও বহির্ভারতে শিক্ষা ও গবেষণাক্ষেত্রে ইঞ্জিনিয়ারিং ও ফলিত বিজ্ঞান শাখার একটি উৎকৃষ্ট প্রতিষ্ঠানরূপে স্বীকৃত। ২০০৫ সালে *[[ইন্ডিয়া টুডে]]* পত্রিকার রেটিং অনুযায়ী এটি দেশের সেরা দশটি (টপ টেন) ইঞ্জিনিয়ারিং শিক্ষাপ্রতিষ্ঠানের মধ্যে একটি বিবেচিত হয়। উচ্চশিক্ষা ও গবেষণার ক্ষেত্রে এটি বর্তমানে ভারতের একটি অভিজাত শিক্ষাকেন্দ্র।

## ইতিহাস

শিবপুরের ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠানের আদি নাম বিশপস কলেজ। মাত্র দশ জন ছাত্র ও সামান্য কয়েকজন শিক্ষাকর্মী নিয়ে এই কলেজটি ১৮৫৬ সালের ২৪ নভেম্বর সিভিল ইঞ্জিনিয়ারিং কলেজ নামে কলকাতার মহাকরন বিল্ডিং-এ শুরু হয়। ১৮৬৫ থেকে ১৮৭৯ সাল পর্যন্ত এটি প্রেসিডেন্সি কলেজ, কলকাতার সিভিল ইঞ্জিনিয়ারিং ডিপার্টমেন্ট হিসেবে কাজ করে। ১৮৮০ সালে কলেজটি হাওড়ার বিশপস কলেজের বিশাল ক্যাম্পাসে স্থায়ীভাবে স্থানান্তরিত হয়। ১৯২০ সালের ১২ ফেব্রুয়ারি পুনরায় নাম পরিবর্তন করে এই কলেজের নাম বেঙ্গল ইঞ্জিনিয়ারিং কলেজ (বি. ই. কলেজ, শিবপুর) রাখা হয়। শিবপুর শব্দটি অবশ্য ১৯২১ সালের ২৪ মার্চ মুছে ফেলা হয়।

১৮৫৭ থেকে ১৯৯২ সাল পর্যন্ত এটি কলকাতা বিশ্ববিদ্যালয়ের অনুমোদিত কলেজ ছিল। জাতির প্রতি এই প্রতিষ্ঠানের অবদানের স্বীকৃতি স্বরূপ ১৯৯২ সালে এই কলেজটিকে ডিমড বিশ্ববিদ্যালয়ের মর্যাদা দেওয়া হয় এবং তার নাম হয় বেঙ্গল ইঞ্জিনিয়ারিং কলেজ (ডিমড্ ইউনিভার্সিটি)। ভারতের তৎকালীন রাষ্ট্রপতি ড. শঙ্কর দয়াল শর্মা ১৯৯৩ সালের ১৩ মার্চ আনুষ্ঠানিকভাবে এই ডিমড বিশ্ববিদ্যালয়টি উদ্বোধন করেন। ২০০৪ সালের ১ অক্টোবর এই প্রতিষ্ঠান বেঙ্গল ইঞ্জিনিয়ারিং অ্যাণ্ড সায়েন্স ইউনিভার্সিটি, শিবপুর নামে একটি পূর্ণাঙ্গ বিশ্ববিদ্যালয়ের মর্যাদা পায়। ২০০৫ সালের ১৩ জুলাই ভারতের তৎকালীন রাষ্ট্রপতি ড. এ পি জে আব্দুল কালাম আনুষ্ঠানিকভাবে বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি, শিবপুর (বেসু)-র আনুষ্ঠানিক উদ্বোধন করেন।

## আইআইইএসটি নামকরণ
প্রাক্তন রাষ্ট্রপতি প্রয়াত প্রণব মুখোপাধ্যায় ২০১৪ সালের ২৪ আগস্ট এক অনুষ্ঠানে একশো আটান্ন বৎসর অতিক্রম করা এই শিক্ষাপ্রতিষ্ঠানকে 'ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান' নতুন নামকরণ করে জাতির প্রতি উৎসর্গ করেন।

## বিখ্যাত প্রাক্তনীরা
এই প্রতিষ্ঠানের বহু প্রাক্তনী সমাজের বিভিন্ন ভূমিকায় অবদান রেখেছেন। 
*

## তথ্যসূত্র

বিষয়শ্রেণী:বাংলার নবজাগরণ
বিষয়শ্রেণী:অল ইন্ডিয়া কাউন্সিল ফর টেকনিক্যাল এডুকেশন
বিষয়শ্রেণী:পশ্চিমবঙ্গের প্রকৌশল মহাবিদ্যালয়
বিষয়শ্রেণী:হাওড়া
বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:কলকাতার বিশ্ববিদ্যালয়
বিষয়শ্রেণী:হাওড়া জেলার বিশ্ববিদ্যালয়
বিষয়শ্রেণী:১৮৫৬-এ ব্রিটিশ ভারতে প্রতিষ্ঠিত
বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান
বিষয়শ্রেণী:১৮৫৬-এ প্রতিষ্ঠিত শিক্ষাপ্রতিষ্ঠান
ইস্পাত

থাম্ব|ইস্পাত
**ইস্পাত** বা **পাকা লোহা** হল লোহা ও কার্বনের একটি সংকর ধাতু যাতে মান ভেদে মোট ওজনের ০ .২% থেকে ২.১% কার্বন থাকে। ম্যাংগানিজ, ক্রোমিয়াম, ভ্যানাডিয়াম এবং ট্যাংস্টেন লোহার সাথে মিশিয়ে ইস্পাত তৈরী যায়। তবে কার্বনই সবচেয়ে সাশ্রয়ী উপাদান।

ইস্পাত লোহার তুলনায় দৃঢ়তর। লোহার সঙ্গে বিভিন্ন ধাতু মিশ্রণ করা হলে লোহার দৃঢ়তা বৃদ্ধিপ্রাপ্ত হয়। নিম্ন গলনাংক ও ঢালাই যোগ্যতার জন্য উচ্চ কার্বনযুক্ত সংকর ঢালাই লোহা (ইং: কাস্ট আয়রন) নামে পরিচিত।

## ইতিহাস
বিভিন্ন অদক্ষ উপায়ে রেনেসাঁ যুগের অনেক আগে থেকেই ইস্পাত তৈরি শুরু হয়। কিন্তু ১৭শ শতাব্দীতে বিভিন্ন উন্নত উপায়ে ইস্পাত তৈরি শুরু হলে এর ব্যবহার বৃদ্ধি পায়। ১৯ শতকের মাঝামাঝি সময়ে বেসমার পদ্ধতিতে ইস্পাত উৎপাদন শুরু হলে এটি সস্তা ও বহুল ব্যবহৃত ধাতুতে পরিণত হয়। আরও পরে বেসিক অক্সিজেন প্রক্রিয়ায় উৎপাদনের ফলে এর মান অনেক বৃদ্ধি পায় ও দাম অনেক কমে যায়। বর্তমানে ইস্পাত পৃথিবীর অন্যতম বহুল ব্যবহৃত পদার্থ। দালান-কোঠা, মেশিন, জাহাজ, গাড়ী, তৈজসপত্র ইত্যাদির প্রধান উপাদান ইস্পাত। বর্তমানে ইস্পাতের মান বিভিন্ন আন্তর্জাতিক মানদানকারী প্রতিষ্ঠান কর্তৃক পরিমাপ করা হয়।

## বৈশিষ্ট্য
অন্যান্য ধাতুর মত লোহাও ভূগর্ভে অক্সিজেন ও সালফারের সাথে যুক্ত অবস্থায় থাকে। ঢালাই লোহার গলনাংক ১৩৭০ ডিগ্রী সেলসিয়াস। ইস্পাতের ঘনত্ব মানের ওপর ভিত্তি করে প্রতি ঘনসেন্টিমিটার ৭.৭৫ থেকে ৮.০৫ গ্রাম পর্যন্ত হতে পারে।

## তথ্যসূত্র


বিষয়শ্রেণী:লোহার সংকর ধাতু
বিষয়শ্রেণী:কার্বনের সংকর ধাতু
বিষয়শ্রেণী:ক্রোমিয়ামের সংকর ধাতু
বিষয়শ্রেণী:নির্মাণ উপাদান
অস্ট্রেলীয় আদিবাসী

200px|থাম্ব|ডান|ডিদগেরিড্ডো 200px|200px|থাম্ব|ডান|বুমেরাং 200px|থাম্ব|ডান|মুখোশ
**অস্ট্রেলীয় আদিবাসী** বলতে অস্ট্রেলীয়ার মূল ভূখণ্ড এবং টরেস প্রণালী অঞ্চলে অবস্থিত দ্বীপ সমূহে বসবাসকারী আদিবাসী জনগোষ্ঠীকে বুঝান হয় । অস্ট্রেলিয়ার বর্তমান জনসংখ্যার এরা ৩.২% ভাগ । টরেস প্রণালীর দ্বীপ সমূহের বাসিন্দাদের থেকে অস্ট্রেলিয়ার মূল ভূখণ্ডের আদিবাসীদেরকে আলাদা করার জন্য 'অ্যাবরিজিন' শব্দটি ব্যবহার করা হয় ।

অস্ট্রেলিয়াতে মানব বসবাসের এপর্যন্ত যত নিদর্শন খুঁজে পাওয়া গেছে তার মধ্যে প্রাচীনতম হল মাঙ্গো মানবের দেহাবশেষ । ধারণা করা হয় এই দেহাবশেষ প্রায় ৪০,০০০ বছরের পুরাতন। কাজেই অস্ট্রেলীয় আদিবাসীদের পূর্ব পুরুষেরা তার থেকেও অনেক আগেই এই মহাদেশে এসে বসবাস শুরু করেন, ঠিক কত বছর আগে সেই বসতী পত্তন শুরু হয়েছিল তা এখনো নিশ্চিত ভাবে জানা যায়নি, তবে অণুমান করা হয় আজ থেকে ১,২৫,০০০ বছরও হতে পারে।

অস্ট্রেলিয়ার বিভিন্ন আদিবাসী জনগোষ্ঠীর মধ্যে অনেক বৈচিত্র্য লক্ষনীয়। এদের প্রত্যেকেরই নিজস্ব ভাষা, সংস্কৃতি এবং সামাজিক রীতি-নীতি রয়েছে। ইউরোপিয় আগমনের পুর্বে অস্ট্রেলিয়াতে প্রায় ২৫০ থেকে ৩০০ টি ভিন্ন ভাষাভাষী গোষ্ঠীর বসবাস ছিল, প্রায় ৬০০ টি উপভাষা তারা ব্যবহার করত। আজ ২০০ টির মত ভাষা এবং উপভাষা ব্যবহৃত হয় এবং তার মধ্যেও ২০টি বিলুপ্তির পথে । ইউরোপিয়রা পাকাপাকি ভাবে এই মহাদেশে বসবাস শুরু করার পর থেকে ধারণা করা হয় আদিবাসীদের সংখ্যা ৩,১৮,০০০ থেকে ৭,৫০,০০০ এর মধ্যে রয়েছে । এদের সিংহভাগের বসবাস মহাদেশের দক্ষিণ-পূর্ব অঞ্চলে মারি নদীর আশে পাশে ।

## তথ্যসূত্র

বিষয়শ্রেণী:অস্ট্রেলীয় আদিবাসী সংস্কৃতি
বিষয়শ্রেণী:অস্ট্রেলিয়ার আদিবাসী
বিষয়শ্রেণী:প্রতিনিধিত্বহীন জাতি ও জনগনের সংগঠনের সদস্য
হ্যারিয়ার (যুদ্ধ বিমান)

**হ্যারিয়ার** (ইংরেজি: Harrier Jump Jet)  এক বিশেষ ধরনের সামরিক বিমান যার উড্ডয়নের জন্য কোনো রানওয়ের প্রয়োজন হয়না এবং এটি হেলিকপ্টারের মত সরাসরি উলম্বিক ভাবে উড্ডয়নে সক্ষম।
হ্যারিয়ার বিমান আকাশ থেকেও মাটিতে হামলা চালাতে পারে। এই বিমানটি ইউ এস এম সি, স্প্যানিশ নেভি, ইতালীয় নেভি ব্যবহার করে।

## পটভূমি
এটি ন্যাটোর সমন্বিত যুদ্ধাস্ত্র উন্নয়ন প্রকল্পের ফলে বিকাশ কালে উন্নতিতে সহায়তা পায়। ১৯৬০-এর দশকের শেষের দিকে রয়েল এয়ার ফোর্সের জন্য ৬টি  *P.1127 (RAF)*-এর সরবরাহ করার চুক্তি করা হয়।

## চিত্রশালা

Image:Harrier.gr7a.zd431.arp.jpg|রয়েল নেভির হ্যরিয়ার জিআর৭এ 
Image:Harrier AV-8S Matador, Armada Española, May 1, 1977.jpg|একটি স্প্যানিশ নেভি এভি-৮এস ম্যাটাডোর বিমান
Image:AV8A-159240-0247.jpg|thumb|যুক্তরাষ্ট্রের মেরিন সেনাদের এভি-৮এ


## তথ্যসূত্র

## বহিঃসংযোগ

বিষয়শ্রেণী:সামরিক বিমান
বিষয়শ্রেণী:যুদ্ধ বিমান
বিষয়শ্রেণী:ব্রিটিশ উদ্ভাবন
বিষয়শ্রেণী:বহন ভিত্তিক বিমান
বিষয়শ্রেণী:ম্যাকডনেল ডগলাস বিমান
বিষয়শ্রেণী:একক ইঞ্জিনযুক্ত জেট বিমান
কাঠিন্য মাত্রা

থাম্ব|মোজ স্কেল
**কাঠিন্য মাত্রা** কোন বস্তু কি পরিমাণ শক্ত তা পরিমাপের একটি স্কেল হল কাঠিন্য মাত্রা(স্কেল)। কাঠিন্য মাত্রার প্রবর্তকের নামানুসারে এটিকে মোজ'এর মাত্রা বা মোজ স্কেলও (*Mohs scale*) বলা হয়ে থাকে।

এই মাত্রাটি প্রণয়ন করা হয়েছে কোন বস্তু অন্য কোন বস্তুতে আঁচড় কাটতে পারে, তার ভিত্তিতে। মোজ'এর কাঠিন্য মাত্রার কোনো একটি পদার্থ ক্রমানুসারে পূর্ববর্তী সব পদার্থের উপরে আঁচড় কাটতে পারে।

ট্যাজিকাফ্লুএফেকোটোকোডা= 
১. ট্যালক
২. জিপসাম
৩. ক্যালসাইট
৪. ফ্লুওরাইট
৫. এপিটাইট
৬. ফেল্ডস্পার
৭. কোয়ার্টজ
৮. টোপাজ
৯. কোরান্বাডাম
১০. ডায়মন্ড

কাঠিন্য মাত্রার ১০টি পদার্থের তালিকা নিম্নের প্রদত্ত হলো।

এতে সবচেয়ে নরম হল ট্যালক এবং সবচেয়ে কঠিন হল ডায়মন্ড। আমাদের হাতের নখের কাঠিন্য হল ২।৫।

## তথ্যসূত্র

বিষয়শ্রেণী:খনিজবিজ্ঞান
বিষয়শ্রেণী:উপাদান বিজ্ঞান
স্টেল্থ

thumb|right|বি টু ষ্টেল্থ ওরিজিনাল
**স্টেল্থ** বিমান এক বিশেষ ধরনের বিমান যা রাডারকে ফাঁকি দিতে সক্ষম। এটি বিশেষ ধরনের প্রযুক্তি ব্যবহার করে যার ফলে দৃশ্যমান, শাব্দিক, অবলোহিত তরঙ্গ, এবং বেতার তরঙ্গ দ্বারা এর অবস্থান নির্ণয় করা যায় না। এই প্রযুক্তিকে সম্মিলিতভাবে স্টেল্থ প্রযুক্তি বলা হয়। স্টেল্থ প্রযুক্তির উন্নয়ন শুরু হয় দ্বিতীয় বিশ্বযুদ্ধ চলাকালীন জার্মানিতে। মূল হোর্টেন হো ২২৯ এর নকশা করা হয় বিএমডব্লিউ ০০৩ জেট ইঞ্জিন যুগলের জন্য কিন্তু পরে জাঙ্কার্স জুমো ০০৪ জেট ইঞ্জিন যুগলে ব্যবহৃত হয় এবং এটিকে প্রথম স্টেল্থ বিমান হিসেবে উল্লেখ হয়। মার্কিন যুক্তরাষ্ট্রের বিমানের স্টেল্থের পরিচিত আধুনিক উদাহরণ হল এফ-১১৭ নাইটহক (১৯৮১-২০০৮), বি-২ স্পিরিট, লকহিড মার্টিন এফ-২২ র‌্যাপ্টর, এবং এফ-৩৫ লাইটনিং ২।

## নকশা
স্টেল্থ বিমানের মূল নকশার উদ্দেশ্য হল রাডার ও উত্তাপ এড়িয়ে চলা। ফলে নকশাকারদের নিম্নোক্ত বিষয়ে প্রাধান্য দিয়ে থাকে, যা বিমানের সফলতার ভিত গড়ে তুলে:-
* তাপ নির্গমন কমানো
* কিছু সাধারণ বৈশিষ্ট পরিবর্তন করে রাডারকে ফাঁকি দেওয়া
* বিমানের অস্ত্রবাহী অংশ খুলে দেওয়ার সময় রাডারকে ফাঁকি দেওয়া
* বিরূপ আবহাওয়ায় অবলোহিত তরঙ্গ ও রাডারকে ফাঁকি দেওয়া

## স্টেল্থ বিমানের তালিকা
### মানব চালিত
#### নিয়োজিত
*  এফ-৩৫ লাইটনিং ২ - লকহিড মার্টিন / বিএই সিস্টেমস / নরথ্রপ গ্রামেন
*  বি-২ স্পিরিট - নরথ্রপ গ্রামেন
*  লকহিড মার্টিন এফ-২২ র‍্যাপ্টর - লকহিড মার্টিন / বোয়িং
*  চেংদু জে-২০ - চেংডু এয়ারক্রাফট কর্পোরেশন

#### প্রস্তুতিতে
*  হ্যাল অগ্রণী মধ্য কম্ব্যাট যুদ্ধবিমান - হিন্দুস্থান অ্যারোনটিক্স লিমিটেড

#### অবসরপ্রাপ্ত
*  এফ-১১৭ নাইটহক - লকহিড মার্টিন

;পরিত্যক্ত
*  এ-১২ অ্যাভেঞ্জার ২ - ম্যাকডোনেল-ডগলাস / জেনারেল ডায়নামিক্স
*  বোয়িং এক্স-৩২ - বোয়িং প্রোটোটাইপ
*  ওয়াইএফ-২৩ ব্ল্যাক উইডো ২ - নর্থ্রপ / ম্যাকডোনেল-ডগলাস প্রোটোটাইপ
*  আরএএইচ-৬৬ কমাঞ্চে - বোয়িং সিকোর্‌স্কি

### রোবট চালিত
*  বোয়িং এক্স-৪৫ - বোয়িং
*  আরকিউ-৩ ডার্ক স্টার - লকহিড মার্টিন / স্কাঙ্ক ওয়ার্কস
*  লকহিড মার্টিন আরকিউ-১৭০ সেন্টিনেল - লকহিড মার্টিন
*  নরথ্রপ গ্রামেন এক্স-৪৭বি - নরথ্রপ গ্রামেন
*  বিএই টেরানিস - বিএই সিস্টেমস

## তথ্যসূত্র

বিষয়শ্রেণী:যুদ্ধ বিমান
বিষয়শ্রেণী:স্টেল্থ বিমান
দীনবন্ধু পুরস্কার

**দীনবন্ধু পুরস্কার** পশ্চিমবঙ্গের একটি সম্মানজনক নাট্য পুরস্কার। ১৯৮৩ সালে বাংলা নাট্যচর্চার জগতে সামগ্রিক অবদানের স্বীকৃতি স্বরূপ এই পুরস্কার চালু করে পশ্চিমবঙ্গ সরকারের তথ্য ও সংস্কৃতি বিভাগের নাট্য উপদেষ্টা পর্ষদ। ১৯৮৩ থেকে ১৯৮৫ পর্যন্ত নাট্য উপদেষ্টা পর্ষদই এই পুরস্কার প্রদান করে। ১৯৮৭ সাল থেকে পশ্চিমবঙ্গ নাট্য আকাদেমির হাতে এই পুরস্কার প্রদানের দায়িত্ব অর্পণ করা হয়। পুরস্কারটি ঊনবিংশ শতাব্দীর বিশিষ্ট নাট্যকার তথা *[[নীলদর্পণ]]* নাটকের রচয়িতা দীনবন্ধু মিত্রের নামাঙ্কিত।

## দীনবন্ধু পুরস্কার প্রাপকগণ

## তথ্যসূত্র

* *এক নজরে পশ্চিমবঙ্গ নাট্য আকাদেমির ২০ বছর (১৯৮৭ – ২০০৭),* সম্পাদনা শিব শর্মা, পশ্চিমবঙ্গ নাট্য আকাদেমি, তথ্য ও সংস্কৃতি বিভাগ, পশ্চিমবঙ্গ সরকার, কলকাতা, ২০০৮
----

বিষয়শ্রেণী:পশ্চিমবঙ্গ নাট্য আকাদেমি
বিষয়শ্রেণী:বাংলা নাটক
বিষয়শ্রেণী:বাংলা সাহিত্য পুরস্কার
বিষয়শ্রেণী:পশ্চিমবঙ্গের সাহিত্য পুরস্কার
রাজউক উত্তরা মডেল কলেজ

thumb|কলেজের প্রধান একাডেমিক ভবন
**রাজউক উত্তরা মডেল কলেজ** বাংলাদেশের ঢাকার উত্তরায় অবস্থিত একটি উচ্চ মাধ্যমিক শিক্ষাপ্রতিষ্ঠান। একটি স্বায়ত্তশাসিত মডেল কলেজ হিসেবে ১৯৯৪ সালে গণপ্রজাতন্ত্রী বাংলাদেশ সরকার কর্তৃক এটি প্রতিষ্ঠিত হয়।

## ইতিহাস
রাজউক প্রদত্ত জমিতে শিক্ষা মন্ত্রণালয়ের সরাসরি নিয়ন্ত্রণ এবং ব্যবস্থাপনায় ১৯৯৪ সালে প্রায় সাড়ে ৪ একর জমির উপর প্রতিষ্ঠাকালীন অধ্যক্ষ হিসেবে কর্নেল নুরন নবী (অবসরপ্রাপ্ত) এর তত্ত্বাবধানে রাজধানীর উত্তরায় স্বায়ত্তশাসিত একটি প্রতিষ্ঠান হিসেবে রাজউক উত্তরা মডেল কলেজ স্থাপিত হয়। স্বায়ত্তশাসিত প্রতিষ্ঠান হিসেবে পরিচালনার জন্য সরকার কর্তৃক একটি বিশেষ ধরনের পরিচালনা পর্ষদ গঠন করা হয় যার সভাপতি শিক্ষা সচিব। ১৯৯৪ সালের প্রথম দিকে প্রধান একাডেমিক ভবনের নির্মাণ কাজ শেষ হয় এবং তৎকালীন প্রধানমন্ত্রী খালেদা জিয়া ১৯৯৪-৯৫ শিক্ষাবর্ষে কলেজ শাখার উদ্বোধন করেন। অবকাঠামোগত সুযোগ সুবিধার স্বল্পতার কারণে ১৯৯৫ সালে আরেকটি উন্নয়ন পরিকল্পনা গ্রহণ করা হয় এবং ২০০১ সালে ক্যাম্পাসটি বর্তমান রূপধারণ করে। একটি শাখা (প্রভাতী) নিয়ে রাজউক উত্তরা মডেল কলেজ যাত্রা শুরু করে কিন্তু অধিক শিক্ষার্থীর চাপ সামলানোর জন্য সরকারের পরামর্শ অনুযায়ী পরবর্তীতে ২০০৩ সালে বিদ্যালয়টিতে দিবা শাখা চালু করা হয়।

## শিক্ষা কার্যক্রম
রাজউক উত্তরা মডেল কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা এবং ইংরেজি উভয় মাধ্যমেই শিক্ষাদান করে থাকে। প্রায় ৮,০০০ জন শিক্ষার্থী এই বিদ্যালয়ে অধ্যয়ন করে থাকে। রাজউক উত্তরা মডেল কলেজে প্রায় ১৫,০০০ বই সমৃদ্ধ পাঠাগার এবং পদার্থবিজ্ঞান, রসায়ন, জীববিজ্ঞান ও কম্পিউটার পরীক্ষাগার রয়েছে।

### শিক্ষাক্রম
রাজউক উত্তরা মডেল কলেজ জাতীয় শিক্ষাক্রম অনুসরণ করে থাকে। এছাড়া ৬ষ্ঠ-৮ম শ্রেণীর শিক্ষার্থীরা সঙ্গীত শিক্ষা, চারু ও কারুকলা এবং বাদ্যযন্ত্র বাজানো শেখার ক্লাসেও অংশ নিতে পারে।

## সহশিক্ষা কার্যক্রম
* **রাজউক কলেজ ফটোগ্রাফি ক্লাব:** রাজউক কলেজ ফটোগ্রাফি ক্লাবটি কলেজের অন্যতম একটি ক্লাব। এই ক্লাবটি রাজউক কলেজের সবচেয়ে রাজকীয় ক্লাব হিসেবে পরিচিত। রাজউক কলেজের বিভিন্ন অনুষ্ঠানে এই ক্লাব ছবি উঠায়।
* বিজ্ঞান ক্লাব: এই ক্লাব প্রতি বছর বিজ্ঞান উৎসব আয়োজন করে থাকে।
* বিতর্ক প্রতিযোগিতা: ২০০৮ সালের জাতীয় বিতর্ক উৎসবে রাজউক উত্তরা মডেল কলেজকে *শ্রেষ্ঠ বিদ্যালয়* পুরস্কার দেওয়া হয়।

## চিত্রশালা

File:RAJUK Uttara Model College main academic building.jpg|প্রধান একাডেমিক ভবন
File:RAJUK Uttara Model College academic building (1).jpg|নিম্ন মাধ্যমিক ভবন
File:Rajuk Uttara Model College Entry Gate.jpg


## তথ্যসূত্র

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ বাংলাদেশে প্রতিষ্ঠিত
বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:উত্তরার শিক্ষাপ্রতিষ্ঠান
সিদ্ধার্থ (উপন্যাস)

**''সিদ্ধার্থ** '' নোবেল পুরস্কার বিজয়ী জার্মান লেখক হেরমান হেস এর লেখা অন্যতম জনপ্রিয় একটি উপন্যাস। গৌতম বুদ্ধের সময়ে ব্রাহ্মণ পরিবারে জন্মগ্রহণকারী "সিদ্ধার্থ" নামে এক যুবকের আধ্যাত্বিক অভিযাত্রা এবং দর্শন এই উপন্যাসের মূল উপজীব্য।

হেরমান হেস এর এই নবম উপন্যাসটি লেখা হয়েছিল জার্মান ভাষায় , খুব সরল অথচ মাধুর্যপূর্ণ ছন্দে । হেরমান হেস ১৯১০ সালে ভারতে কিছুদিন কাটানোর পর, বইটি সর্বপ্রথম প্রকাশ পায় ১৯১২ সালে । বইটি যুক্তরাষ্ট্রে সর্বপ্রথম প্রকাশ পায় ১৯৫২ সালে এবং ৬০ এর দশকে বেশ প্রভাব বিস্তার করে। হেস বইটি উৎসর্গ করেন প্রিয় বন্ধু এবং নবেল পুরস্কার বিজয়ী ফরাসি নাট্যকার রোমেইন রোনাল্ড কে।

বাংলাদেশে বইটি সর্বপ্রথম প্রকাশ করে বিশ্ব সাহিত্য কেন্দ্র, ২০০২ সালে । বইটি অনুবাদ করেন জাফর আলম এবং সম্পাদনা করেন অধ্যাপক আবদুল্লাহ আবু সায়ীদ।

সিদ্ধার্থ শব্দটি এসেছে সংস্কৃত সমাস, সিদ্ধ (অর্জন) + অর্থ ( সম্পদ/ জ্ঞান ) = সিদ্ধার্থ (অর্জিত জ্ঞান)। অর্থ্যৎ কোন যাত্রী ( অনুষন্ধিৎসু ব্যক্তি বিশেষ) যিনি তার মোক্ষম লক্ষ্যে পৌছুতে সক্ষম হন। বুদ্ধত্ব লাভের পূর্বে গৌতম বুদ্ধের নাম ছিল রাজপূত্র "সিদ্ধার্থ "গৌতম। তবে এই উপন্যাসের সিদ্ধার্থ এবং গৌতম বুদ্ধ দু'জন ভিন্ন মানুষ।

সিদ্ধার্থ গ্রন্থ সম্পর্কে মার্কিন লেখক হেনরি মিলার বলেছেন : "সাধারণভাবে পরিজ্ঞাত বুদ্ধকে অতিক্রম করে এখানে নতুন এক বুদ্ধ সৃষ্টি করা হয়েছে এবং এ সাফল্য অভাবিতপূর্ব।"

## সারাংশ রূপরেখা
গল্পের পটভূমি গৌতম বুদ্ধ - এর সময়কার প্রাচীন ভারত। ( পঞ্চম - দশম শতাব্দির মধ্যবর্তি সময়ে )গল্পের শুরু হয় ব্রাম্মণপূত্র সিদ্ধার্থ কে দিয়ে যে তার বাল্যবন্ধু এবং ছায়াসঙ্গী গোবিন্দ কে নিয়ে গৃহত্যাগ করে। তারা দুজন অন্তরাত্মার আলোর সন্ধানে যাত্রা শুরু করে। সিদ্ধার্থ বিভিন্ন ঘটনা এবং জীবনের ঘাত প্রতিঘাতের চেতনায় এক পর্যায়ে তার লক্ষ্যে পৌছুবার উপক্রম হয়। চেতনা হল মানুষের জীবনে ঘটে যাওয়া বিভন্ন ঘটনার অভিজ্ঞতার প্রতিফলন - যা কিনা মানুষের উপলব্ধি, শিক্ষা এমনকি জ্ঞানও বটে। উপলব্ধি আসে আত্মসিদ্ধি এবং অন্ত:করণ থেকে। হেসের সিদ্ধার্থ উপন্যাসটিতে মানুষের জীবনে লব্ধ অভিজ্ঞতাকে দেখানো হয়েছে সত্যকে জানার এবং আলোকিত হওয়ার সর্বোৎকৃষ্ট পথ হিসেবে। হেসের সৃষ্ট চরিত্র সিদ্ধার্থ দেখায় যে প্রকৃত জ্ঞান বিদ্যা, ধ্যান কিংবা পার্থিব সুখ থেকে নিজেকে বঞ্চিত করে কন্টক আসনে শায়ন করলেই পাওয়া যায় না, বরং তা আসে জীবনের মুখোমুখি হয়ে সংসার থেকে অভিজ্ঞাত উপলব্ধি দিয়ে।

সুতরাং, বিছিন্ন কিছু ঘটনা দিয়ে জীবনকে আসলে বিচার করা অর্থহীন - সিদ্ধার্থ উপোষ করে কিংবা প্রেম এবং বাণিজ্যের নেশায় নিমগ্ন হয়ে কোনও ভাবেই নির্বাণ লাভ করতে পারে না। যদিও এগুলোর কোনটিই নির্বান লাভের পথে বাধা হয়ে দাড়ায়নি বরং জীবনে ঘটে যাওয়া প্রতিটি ঘটনাই সিদ্ধার্থ'র আত্মপলোদ্ধিতে কোনও না কোন ভাবে কাজে এসেছে। ঘটে যাওয়া এই সব ঘটনাগুলোই অভিজ্ঞতার ভান্ডারে যুক্ত হয়েছে।

বিষয়শ্রেণী:জার্মান উপন্যাস
বিষয়শ্রেণী:দার্শনিক উপন্যাস
বিষয়শ্রেণী:জার্মান ভাষার উপন্যাস
বিষয়শ্রেণী:ভারতের পটভূমিতে উপন্যাস
বিষয়শ্রেণী:জনপ্রিয় সংস্কৃতিতে প্রাচীন ভারত
সিদ্ধার্থশঙ্কর রায়

**সিদ্ধার্থশঙ্কর রায়** (২০ অক্টোবর ১৯২০ - ৬ নভেম্বর ২০১০) একজন ভারতীয় বাঙালি রাজনীতিবিদ ও ভারতীয় জাতীয় কংগ্রেসের সদস্য ছিলেন। তিনি ছিলেন একজন খ্যাতনামা ব্যারিস্টার, পাঞ্জাবের প্রাক্তন রাজ্যপাল ও ভারতের প্রাক্তন শিক্ষামন্ত্রী। তিনি মার্কিন যুক্তরাষ্ট্রে ভারতীয় রাষ্ট্রদূতের দায়িত্বও সামলেছেন। ১৯৭২ থেকে ১৯৭৭ সাল পর্যন্ত তিনি ছিলেন পশ্চিমবঙ্গের মুখ্যমন্ত্রী।

## জন্ম ও পরিবার
কলকাতার এক অভিজাত পরিবারে সিদ্ধার্থশঙ্কর রায়ের জন্ম হয়। তাঁর বাবা সুধীর কুমার রায় ছিলেন কলকাতা উচ্চ আদালতের একজন নামকরা ব্যারিস্টার এবং ভারতীয় জাতীয় কংগ্রেসের একজন সদস্য। তাঁর মা অপর্ণা দেবী ছিলেন দেশবন্ধু চিত্তরঞ্জন দাশ ও তাঁর স্ত্রী বাসন্তী দেবীর জ্যেষ্ঠা কন্যা।

## তথ্যসূত্র

## বহিঃসংযোগ

বিষয়শ্রেণী:১৯২০-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:মুন্সীগঞ্জ জেলার রাজনীতিবিদ
বিষয়শ্রেণী:মুন্সীগঞ্জের বিপ্লবী
বিষয়শ্রেণী:চণ্ডীগড়ের প্রশাসক
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:উত্তর দিনাজপুর জেলার ব্যক্তি
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:পাঞ্জাব, ভারতের রাজ্যপাল
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:বাঙালি হিন্দু
বিষয়শ্রেণী:কলকাতার রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের মুখ্যমন্ত্রী
বিষয়শ্রেণী:ভারতের শিক্ষামন্ত্রী
বিষয়শ্রেণী:পশ্চিমবঙ্গের বিরোধী দলনেতা
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
বিষয়শ্রেণী:ভারতীয় ক্রিকেট প্রশাসক
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পঞ্চম লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:ভারতের মন্ত্রিসভা সদস্য
বিষয়শ্রেণী:তেলিরবাগের দাশ পরিবার
বিষয়শ্রেণী:কলকাতার আইনজীবী
বিষয়শ্রেণী:পশ্চিমবঙ্গ বিধানসভার সদস্য ১৯৫৭-১৯৬২
বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭
বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯
বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১
বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
প্রফুল্লচন্দ্র সেন

**প্রফুল্লচন্দ্র সেন** (জন্ম ১০ এপ্রিল ১৮৯৭ - ২৫ সেপ্টেম্বর ১৯৯০ ) একজন ভারতীয় বাঙালি রাজনীতিবিদ স্বাধীনতা সংগ্রামী গান্ধীবাদি নেতা। তিনি পশ্চিমবঙ্গের তৃতীয় মুখ্যমন্ত্রী ছিলেন। তার জন্ম বর্তমান বাংলাদেশের খুলনা জেলার সেনহাটির  এক বৈদ্যব্রাহ্মণ পরিবারে,তার পিতার নাম ছিল গোপালচন্দ্র সেন। পিতার কর্মস্থান বিহারে তার স্কুলজীবন কাটে। দেওঘরের আর কে মিত্র ইন্সটীটিউশন থেকে ম্যাট্রিক ও কলকাতার স্কটিশ চার্চ কলেজ থেকে পদার্থ বিজ্ঞানে ১৯১৮ সালে অনার্স নিয়ে বিএসসি পাশ করেন। 

## রাজনীতি

১৯২১ সালে গান্ধীজির অসহযোগ আন্দোলনের আহ্বানে সাড়া দিয়ে তিনি রাজনৈতিক জীবন বেছে নেন। ১৯২২ সালে হুগলির গ্রামে গ্রামে তিনি চরকা ও খদ্দর-প্রচারে তৎপর হন । একসময় হুগলির বিদ্যামন্দিরে শিক্ষকতা করেছেন । দুর্গম এবং ম্যালেরিয়া অধ্যুষিত হুগলির আরামবাগকেই নিজের কর্মকেন্দ্র বেছে নিয়ে দীর্ঘ ষাট বৎসর সেখানেই কাটান। কালক্রমে তিনি "আরামবাগের গান্ধী" নামে পরিচিত হন। কাঁথি ও তমলুকে 'লবণ আইন' অমান্য আন্দোলনে, ১৯৪০ সালে 'সত্যাগ্রহ আন্দোলনে' ও ১৯৪২ সালে 'ভারত ছাড়ো' আন্দোলনে সক্রিয়ভাবে অংশ নিয়ে কারাদণ্ড ভোগ করেন। দেশ স্বাধীন হওয়ার পর ১৯৪৮ সালে ডাঃ বিধানচন্দ্র রায়ের মন্ত্রীসভায় অসামরিক সরবরাহ দপ্তরের মন্ত্রীরূপে যোগ দেন । ডাঃ রায়ের মৃত্যুর পর ১৯৬২ থেকে ১৯৬৭ সালে পর্যন্ত তিনি পশ্চিমবঙ্গের মুখ্যমন্ত্রী ছিলেন। ১৯৬৭ সালে আরামবাগে তিনি অজয় মুখোপাধ্যায়ের কাছে হেরে যান। তবে ১৯৭১ সালে তিনি পুনরায় নির্বাচিত হন । কংগ্রেস দ্বিধাবিভক্ত হলে তিনি কংগ্রেসে থেকে যান। ১৯৭৫ সালে ইন্দিরা গান্ধীর আমলে দেশে জরুরি অবস্থা ঘোষিত হলে তিনি তার বিরুদ্ধে প্রতিবাদ জানান। এক সময় জনতা পার্টিতে যোগ দিয়ে দলের রাজ্য কমিটির সভাপতি হন। ১৯৭৭ সালে ওই দলের প্রার্থী হিসেবে লোকসভার সদস্যও হন।
তিনি সৎ জীবনযাপনের এক উজ্জ্বল দৃষ্টান্ত রেখে গেছেন । কখনো কোনো সরকারি অর্থসাহায্য ও দাক্ষিণ্য গ্রহণ করেননি ।

## মৃত্যু

অকৃতদার প্রফুল্লচন্দ্র সেন ইংরাজী ১৯৯০ সালের ২৫ শে সেপ্টেম্বর ৯৩ বৎসর বয়সে প্রয়াত হন ।

## তথ্যসূত্র


বিষয়শ্রেণী:১৮৯৭-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:বাঙালি রাজনীতিবিদ
বিষয়শ্রেণী:কলকাতার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের মুখ্যমন্ত্রী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:হুগলি জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:ভারতীয় লোকদলের রাজনীতিবিদ
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:ষষ্ঠ লোকসভার সদস্য
বিষয়শ্রেণী:সেনহাটির ব্যক্তি
বিষয়শ্রেণী:জনতা পার্টির রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ১৯৫৭-১৯৬২
বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭
বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১
বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২
বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
বিষয়শ্রেণী:খুলনা জেলার রাজনীতিবিদ
বিষয়শ্রেণী:খুলনা বিভাগের সক্রিয়কর্মী
ভিকারুননিসা নূন স্কুল এন্ড কলেজ

**ভিকারুননিসা নুন স্কুল ও কলেজ** ঢাকার বেইলি রোডে অবস্থিত বাংলাদেশে মেয়েদের একটি স্বনামধন্য উচ্চমাধ্যমিক বিদ্যালয়। ১৯৫২ সালে তৎকালীন পাকিস্থানের পূর্ব পাকিস্তান প্রদেশের (বর্তমানে বাংলাদেশ) গভর্নর ফিরোজ খান নুনের সহধর্মিনী ভিকার উন নিসা নুন ঢাকায় মেয়েদের একটি আধুনিক শিক্ষাপ্রতিষ্ঠান শুরু করার লক্ষ্যে স্কুলটি প্রতিষ্ঠা করেন ও তার নামানুসারেই স্কুলটির নামকরণ করা হয়েছে। ভিকারুননিসা স্কুলের সাথে ক্ষেত্রবিশেষে উপমহাদেশের ইতিহাসের সংযোগ রয়েছে। এটি এখন বাংলাদেশের নামকরা স্কুলগুলোর মধ্যে অন্যতম।

## ইতিহাস
স্কুলটির নামের উৎস জন্মসূত্রে অস্ট্রিয়ান মহিলা ভিকারুননিসা নুন। ১৯৪৫ সালে ফিরোজ খান নুনের সাথে বিবাহে আবদ্ধ হওয়ার সূত্রে তিনি ইসলাম ধর্ম গ্রহণ করে তার পূর্ববর্তী নাম ভিক্টোরিয়া পরিবর্তন করে ভিকারুননিসা নুন নাম গ্রহণ করেছিলেন। নুন পরিবার সামাজিক উন্নয়নে বিভিন্ন ভাবে তাদের অবদানের অংশ হিসেবে ১৯৫১ সালে শুধুমাত্র মেয়েদের জন্য এই স্কুলটি প্রতিষ্ঠা করেন। স্কুলটি প্রতিষ্ঠার সমসাময়িক সময়ে শিক্ষা বিস্তার ও প্রসারে অবদান হিসেবে নুন পরিবার একটি তহবিল গঠন করেন যা থেকে উচ্চশিক্ষা লাভে আগ্রহী তৎকালীন পাকিস্তানি শিক্ষার্থীদের যুক্তরাজ্যের অক্সফোর্ড ও ক্যামব্রিজ বিশ্ববিদ্যালয় সমূহে গমনের জন্য বৃত্তিসহ প্রয়োজনীয় সহায়তা দান করা হত। অবশ্য এই তহবিল ভিকারুননিসা নুন স্কুলের সাথে সম্পৃক্ত ছিলনা।

১৯৫৩-৫৫ সময়ে অধ্যক্ষ ছিলেন‌ মিসেস কোটস। ১৯৫৬-১৯৫৮ সালে মিসেস ব্র্যাডলি। ১৯৬৮-১৯৭৮ সালে মিসেস এ চৌধুরী।

## শাখাসমূহ

স্কুলটির কার্যক্রম মূলত এর প্রধান শাখা বেইলি রোডকে কেন্দ্র করে ঘটে থাকে। তবে একই প্রশাসনের অধীনে স্বতন্ত্র আরও তিনটি শাখা গড়ে তোলা হয়েছে যেগুলো রাজধানীর ধানমন্ডি, আজিমপুর ও বসুন্ধরা আবাসিক এলাকায় অবস্থিত।  সর্বমোট চারটি শাখা মিলিয়ে প্রায় ২৪০০০ এর অধিক ছাত্রী ভিকারুননিসা নুন স্কুলে নিয়মিতভাবে শিক্ষালাভ করে থাকে।

## কৃতি শিক্ষার্থী

* রুমিন ফারহানা - আইনজীবী ও রাজনীতিবিদ।
* লুনা সামসুদ্দোহা - নারী উদ্যোক্তা
* রাফিয়াত রশিদ মিথিলা - অভিনেত্রী, গায়ক এবং দেহব্যবসায়ী

• তাসনিম জারা - বাংলাদেশী চিকিৎসক, গবেষক, উদ্যোক্তা এবং রাজনৈতিক নেত্রী
## অন্যান্য কার্যক্রম
পাঠদানের পাশাপাশি অন্যান্য কার্যক্রমের জন্য ভিকারুননিসা নুন স্কুল বিখ্যাত। স্কুলটির ছাত্রীদের অংশগ্রহণে এখানে বেশ অনেকগুলি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকাণ্ড পরিচালনা করা হয়। এই ক্লাবগুলো স্কুলের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে। ক্লাবগুলো অন্যান্য বিভিন্ন প্রতিযোগীতায় অংশ নিয়েও স্কুলের জন্য সম্মান বয়ে এনে থাকে।

এখানকার যে ক্লাব রয়েছে সবগুলই বেশ সক্রিয়। এবং তারা প্রতিবছরই  পাঠ্যক্রমের বাইরের বিভিন্ন কাজে অংশগ্রহণ করে সাফল্য লাভ করছে।

স্কুলটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে।

## তথ্যসূত্র

## বহিঃসংযোগ

* 
* 

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:ঢাকা জেলার বিদ্যালয়
বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত
বিষয়শ্রেণী:১৯৫২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার শিক্ষাপ্রতিষ্ঠান